भोपाल: ये कहानी नहीं,बल्कि हकीकत है। एक पक्ष कह रहा है कि उसे उस अपराध की सजा दी जा रही है जिसे उसने किया ही नहीं है। लेकिन दूसरे पक्ष का मानना है आरोपी ने संगीन अपराध किया है। विवाद के जड़ में एक छात्रा और कुछ शिक्षक हैं। दरअसल ये मामला भोपाल के मोतीलाल विज्ञान महाविद्यालय का है जहां एक छात्रा को निष्कासित करने का मामला तूल पकड़ता जा रहा है। छात्रा पर आरोप है कि उसने अपने फेसबुक पोस्ट के जरिए एक प्रोफेसर को राष्ट्रविरोधी बताया था। लेकिन छात्रा का कहना है कि उसके खिलाफ बेबुनियाद आरोप लगाए जा रहे हैं। अपनी सफाई में छात्रा ने कहा कि फेसबुक पोस्ट को आधार बनाकर उसे 21 मार्च को कॉलेज से निष्कासित किया जबकि उसे ये जानकारी 22 तारीख को दी गई। उसके खिलाफ बिना किसी कारण बताओ नोटिस के खिलाफ कार्रवाई की गई।